[{"text_idx": "#000000", "text": "Delilah: 'Amser am ga\u0302n arall'"}, {"text_idx": "#000001", "text": "Mae'n ddadl sy'n dal i rygnu 'mlaen. A ddylai cefnogwyr rygbi Cymru fod yn canu'r ga\u0302n 'Delilah'?"}, {"text_idx": "#000002", "text": "Fe ddaeth y ddadl yn bwnc llosg pan gwestiynodd Dafydd Iwan a ddylai ca\u0302n am lofruddiaeth dynes gael ei chydnabod fel un o'n hanthemau yn ein stadiwm genedlaethol mewn blog yn 2014."}, {"text_idx": "#000003", "text": "Yn fwy diweddar mae'r Aelod Seneddol Chris Bryant hefyd wedi galw ar gefnogwyr i beidio ei chanu cyn gemau rhyngwladol."}, {"text_idx": "#000004", "text": "Dywedodd y gwleidydd yn ystod trafodaeth yn Nhy\u0302'r Cyffredin ar drais yn erbyn menywod ei bod \"yn ga\u0302n am lofruddiaeth putain ac mae yna filoedd o ganeuon eraill ar gael\"."}, {"text_idx": "#000005", "text": "Mae tystiolaeth, meddai Chris Bryant, fod cynnydd mewn trais domestig yn ystod penwythnosau gemau rygbi rhyngwladol."}, {"text_idx": "#000006", "text": "Ond beth am y ddynes wnaeth gyd-gyfansoddi'r ga\u0302n 'no\u0302l yn 1968 - oes rheswm pam na ddylai 'Delilah' gael ei chanu yn ei barn hi?"}, {"text_idx": "#000007", "text": "Dywedodd Sylvan Mason wrth Cymru Fyw nad yw hi'n cytuno bod angen gwahardd y ga\u0302n ond mae yn credu ei bod yn bryd i gefnogwyr rygbi feddwl am fabwysiadu ca\u0302n arall."}, {"text_idx": "#000009", "text": "\"Mi fuasai'n well petaen nhw'n dod o hyd i ga\u0302n arall,\" meddai."}, {"text_idx": "#000011", "text": "\"Fe fyddwn yn fodlon pe baen nhw'n dod o hyd i ga\u0302n arall. Mae Delilah wedi gwneud yn dda iawn heb y rygbi, ac fe fydd hi'n parhau felly,\" meddai gan ychwanegu y bydd yn cefnogi Cymru yn Twickenham ddydd Sadwrn!"}, {"text_idx": "#000013", "text": "Disgrifiad o\u2019r llun, Mae Tom Jones wedi bod yn canu'r ga\u0302n mewn gemau rhyngwladol ers degawdau"}, {"text_idx": "#000014", "text": "Daeth yn anthem i gefnogwyr rygbi Cymru wedi i Tom Jones fynd a\u0302 hi i Rif 2 yn y siartiau ac fe enillodd y ga\u0302n wobr Ivor Novello."}, {"text_idx": "#000015", "text": "Ond mae hi'n perthyn i'w chyfnod meddai Sylvan: \"Y dyddiau hynny roedd yn rhaid i chi gael drama er mwyn i bobl wrando ar ga\u0302n."}, {"text_idx": "#000018", "text": "Dywedodd Sylvan ei bod yn cytuno gyda barn Dafydd Iwan fod y ga\u0302n dreisgar yn ddewis rhyfedd i'w chanu rhwng y ddau emyn Calon La\u0302n a Chwm Rhondda ac y dylen nhw chwilio am rywbeth arall, ond y byddai'n \"dipyn o dasg\" ei chymryd oddi wrth gefnogwyr rygbi."}, {"text_idx": "#000019", "text": "Disgrifiad o\u2019r llun, Dywedodd Chris Bryant y dylid rhoi'r gorau i ganu'r ga\u0302n ar adeg pan mae trais domestig ar gynnydd"}, {"text_idx": "#000020", "text": "Ond dydi Sylvan ddim yn cytuno gyda Chris Bryant fod a\u0302 wnelo'r ga\u0302n a\u0302 chynnydd mewn trais yn y cartref."}, {"text_idx": "#000022", "text": "\"Rydyn ni i gyd yn cael ein magu ar straeon fel Eira Wen a'r Hugan Fach Goch. Dydw i ddim yn credu fod hynny wedi effeithio arna' i.\""}, {"text_idx": "#000024", "text": "\"Dydw i ddim yn cytuno gyda Chris Bryant fod cynnydd mewn trais yn y cartref pan maen nhw'n canu'r ga\u0302n,\" meddai Sylvan Mason."}, {"text_idx": "#000026", "text": "We need to drop Delilah song for being too violent, says singerTom Jones yn canu Delilah cyn ge\u0302m yn 1999"}, {"text_idx": "#000027", "text": "We need to drop Delilah song for being too violent, says singer"}, {"text_idx": "#000031", "text": "Prif StraeonCreu bocsys cofio Cymraeg ar o\u0302l colli babanPublished1 awr yn o\u0302lGweinidog iechyd yn wynebu pleidlais o ddiffyg hyderPublished1 awr yn o\u0302lEisteddfod: 'Canolfannau cystadlu' i ddisodli'r pafiliwnPublished11 awr yn o\u0302l"}, {"text_idx": "#000032", "text": "Creu bocsys cofio Cymraeg ar o\u0302l colli baban"}, {"text_idx": "#000033", "text": "Gweinidog iechyd yn wynebu pleidlais o ddiffyg hyder"}, {"text_idx": "#000037", "text": "Carchar yn 'agoriad llygad i anghyfiawnder'"}, {"text_idx": "#000042", "text": "Pum munud gyda'r actores Nia Gandhi"}]